PLANB ดีด 3% ตอบรับสื่อนอกบ้านฟื้น-จ่อปันผล 0.0701 บ. ขึ้น XD 30 ธ.ค.นี้
PLANB ดีดกลับ 3% ตอบรับสื่อนอกบ้านฟื้นหลัง Re-opening คาดกำไรปี 66 โตแข็งแกร่ง เพิ่มขึ้น 35% จากช่วงปีก่อน โบรกแนะ “ซื้อ” ราคาเป้าหมาย 9 บาท จ่อจ่ายปันผล 0.0701 บ. ขึ้น XD 30 ธ.ค. 65 
PLANB ดีดกลับ 3% ตอบรับสื่อนอกบ้านฟื้นหลัง Re-opening คาดกำไรปี 66 โตแข็งแกร่ง เพิ่มขึ้น 35% จากช่วงปีก่อน โบรกแนะ “ซื้อ” ราคาเป้าหมาย 9 บาท จ่อจ่ายปันผล 0.0701 บ. ขึ้น XD 30 ธ.ค. 65
16 ธ.ค. 2565

ผู้สื่อข่าวรายงานว่า วันนี้ (16 ธ.ค. 65) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 10:39 น. อยู่ที่ 7.75 บาท บวก 0.20 บาท หรือ 2.65% สูงสุดที่ระดับ 7.85 บาท ต่ำสุดที่ระดับ 7.50 บาท ด้วยมูลค่าการซื้อขาย 306.61 ล้านบาท

 บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ PLANB ว่ามีมุมมองเชิงบวกต่อธุรกิจสื่อนอกบ้านที่มีแนวโน้มฟื้นตัวแข็งแกร่งที่สุดจากการ Re-opening และกลับมาใช้ชีวิตปกติ สะท้อนผ่านเม็ดเงินโฆษณาของสื่อนอกบ้านที่ยังอยู่ในเกณฑ์ดี
นอกจากนี้ คาดกำไรปี 2565 จะฟื้นตัวแรง เพิ่มขึ้น 11% เมื่อเทียบกับงวดเดียวกันของปีก่อนจากฐานต่ำปีก่อน ขณะที่ปี 2566 คาดยังโตแข็งแกร่ง เพิ่มขึ้น 35% เมื่อเทียบกับงวดเดียวกันของปีก่อน ชื่นชอบกลุ่มสื่อนอกบ้านมากกว่าสื่อ Traditional เป็น Top Pick ของกลุ่มฯ  แนะนำ “ซื้อ” PLANB ราคาเป้าหมาย 9 บาท
ขณะเดียวกัน PLANB เตรียมปันผลระหว่างกาลจากกำไรสะสม เป็นเงินสดในอัตราหุ้นละ 0.0701 บาท โดยกำหนดวันที่ไม่ได้รับสิทธิปันผล (XD) วันที่ 30 ธ.ค. 65 และกำหนดจ่ายเงินปันผล 13 ม.ค. 66